หุ้น30มิ.ย.ปิดเช้าบวก6.31จุด
หุ้นช่วงเช้าขยับบวกต่อเนื่อง เชื่อต่างชาติซื้อกลับช่วงสั้น&nbsp; หลังเลือกตั้งยังมีความเสี่ยงการเมือง
30 มิ.ย. 2554

หุ้นช่วงเช้าขยับบวกต่อเนื่อง เชื่อต่างชาติซื้อกลับช่วงสั้น  หลังเลือกตั้งยังมีความเสี่ยงการเมือง 
บรรยากาศการลงทุนในตลาดหุ้นไทยช่วงเช้าวันนี้ ( 30 มิ.ย.) ซึ่งเป็นวันสุดท้ายของครึ่งปีแรก ดัชนีสามารถปรับตัวขึ้นต่อเนื่องจากวันก่อน โดยแรงซื้อหุ้นขนาดใหญ่ในกลุ่มแบงก์ สื่อสาร และพลังงาน ส่งผลให้ดัชนีขึ้นไปแตะ 1,040 จุด และเคลื่อนไหวแคบ ๆ ในแดนบวกตลอดครึ่งวันเช้า ส่วนหนึ่งเป็นผลจากตลาดหุ้นโลกที่ปรับตัวเพิ่มขึ้น ทำให้เกิด Window Dressing  
ดัชนีปิดที่ 1,039.57 จุด เพิ่มขึ้น 6.31 จุด มูลค่าซื้อขาย9,910.08 ล้านบาท 
สำหรับหลักทรัพย์ที่มีมูลค่าซื้อขายสูงสุด 5 อันดับแรก ประกอบด้วย
1.TOP  มูลค่าการซื้อขาย 695,351 ล้านบาท ปิดที่ 74.75 บาท เพิ่มขึ้น 1.75 (+2.40%) 
2.BBL มูลค่าการซื้อขาย 479,903 ล้านบาท ปิดที่ 157.50บาท  เพิ่มขึ้น 1.00 บาท  (+0.64% )
3.SC มูลค่าการซื้อขาย 475,006 ล้านบาท ปิดที่  13.90 บาท เพิ่มขึ้น 0.60 (+4.51%) 
4. PTT มูลค่าการซื้อขาย405,184 ล้านบาท ปิดที่ 335.00 บาท เพิ่มขึ้น 2.00 (+0.60%)  
5.  KBANK มูลค่าการซื้อขาย 375,978 ล้านบาท ปิดที่ 121.00 บาทเพิ่มขึ้น1.00 (+0.83%) 
นายกวี ชูกิจเกษม ผู้ช่วยกรรมการผู้จัดการ บริษัทหลักทรัพย์ กสิกรไทย กล่าวว่า ตลาดหุ้นรับรู้ข่าวเชิงลบการเมืองไปมาก เป็นเหตุให้ต่างชาติขายหุ้นไทยออกมาอย่างหนักในช่วงที่ผ่านมา ซึ่งขายมากที่สุดในปีนี้และมากสุดในเอเซีย คาดว่าการเมืองหลังเลือกตั้งไม่ใช่ปัจจัยหลักในการลงทุนของต่างชาติ ปัจจัยที่ให้น้ำหนักมากสุดคือ เศรษฐกิจโลก เงินเฟ้อ และปัญหาการเงินของยุโรป 
"สิ่งที่ต่างชาติมองหลังจากนี้คือ มีการจัดตั้งรัฐบาลได้หรือยัง มากกว่า  ขณะที่ความไม่แน่นอนของการเมืองมีอยู่ตลอดเวลา ฉะนั้น คิดว่าการเมืองหลังเลือกตั้งไม่มีผลกับตลาดมากเท่ากับการได้ตั้งรัฐบาล ส่วนที่ต่างชาติกลับมาซื้อเป็นเพียงการซื้อกลับช่วงสั้น ๆ จนกว่ามีความมั่นใจเมื่อได้เห็นหน้าการตั้งรัฐบาล"นายกวี กล่าว
สำหรับทิศทางตลาดช่วงบ่าย นายกวี คาดว่า ยังเป็นบวกได้ในช่วงแคบ ๆ ในกรอบ 1,035 – 1,400 จุด